0127.xml
اسرائیل نے متنازعہ بیان پر برازیل سے معافی مانگ لی
برازیلیہ ۔ 12 اگست (اے پی پی) برازیل نے کہا ہے کہ اسرائیل نے اس کیخلاف متنازعہ بیان پر معافی مانگ لی ہے۔صدر ڈیلما روزیف کے دفتر سے جاری بیان کے مطابق گزشتہ روز اسرائیل کے صدر ریون ریولن نے انہیں فون کرکے جولائی میں اسرائیلی وزارت خارجہ کے ترجمان یگال پالمر کے بیان، جس میں برازیل کو سیاسی بونا قرار دیا گیا تھا، پر معذرت کرلی ہے۔ ریون ریولن کا کہنا تھا کہ یگال پالمر کا بیان برازیل بارے اسرائیلی قوم کے نظریات کا ترجمان نہیں
APP
12.08.14
0127p.xml
سفیر کو بانا کہنے پر اسرائیل نے برازیل سے معافی مانگ لی  صہیونی صدر کا برازیلی ہم منصب کو فون ، دفتر خارجہ کے ترجمان کے ریمارکس پر معذرت خواہی ترجمان کے ریمارکس اسرائیلی عوام کے جذبات کی نمائندگی نہیں کرتے ،صہیونی صدر ، ڈیلمار اوسیف کا تحمل کا مشورہ
برازیلیہ(مانیٹرنگ ڈیسک ) اسرائیلی صدر ریوین ایولین ترجمان اسرائیلی وزارت خارجہ کے نازیبا ریمارکس پر برازیل سے معافی مانگ لی ۔اسرائیلی وزارت خارجہ کے ترجمان نے برازیلی سفیر کو سفارتی بونا قرار دیا تھا۔غیر ملکی ذرائع ابلاغ کے مطابق اسرائیلی ترجمان نے یہ ریمارکس پچھلے ماہ اس وقت دیے تھے برازیل نے غزہ پر اسرائیلی بمباری پر تنقید کی تھی اور اپنے سفیر کو اسرائیل سے واپس بلا لیا تھا ،اسرائیلی صدر نے برازیل کے صدر ڈلماراوسف سے فون پر بات کرتے ہوئے اسرائیلی ترجمان کے ریمارکس پر معافی مانگی اور کہا یہ ریمارکس اسرائیلی عوام کے جذبات کی نمائندگی نہیں کرتے ہیں۔اس سے پہلے برازیلین صدر کے دفتر کی طرف سے اسرائیلی ریمارکس پر کہا گیا تھا کہ اس سے بہت برا ماحول پیدا ہو جاتا ہے اس لیے محتاط رہنا چاہئے۔برازیلی صدر ڈلماراوسف کے دفتر کے مطابق برازیل نے اسرائیل پر راکٹ حملوں کے حوالے سے اپنے تاریخی موقف کا اعادہ کرتے ہوئے اسرائیل اور فلسطین کو بقائے باہمی کے اصولوں کے تحت ایک داسرے کی خود مختاری کو برداشت کرنے کا مشورہ دیا۔ واضح رہے لاطینی امریکا کے ممالک نے بطور خاص غزہ پر اسرائیلی بمباری کی مذمت کی اور عام شہریوں کی شہادتوں کو انسانی حقوق کی خلاف ورزی قرار دیا ۔
daily_islam
13.08.14